[{"text_idx": "#000000", "text": "Milline on teie senine kogemus e-o\u0303ppe la\u0308biviimisel pikema perioodi jooksul?"}, {"text_idx": "#000001", "text": "TU\u0308 o\u0303petajahariduse kompetentsikeskus teeb kokkuvo\u0303tteid ja kutsub konverentsile"}, {"text_idx": "#000002", "text": "Tartu u\u0308likooli haridusteadlased kutsuvad konverentsile, kus tutvustavad oma viimaste aastate to\u0308id. \bFotod: TU\u0308"}, {"text_idx": "#000003", "text": "Pea kuus aastat on Tartu u\u0308likoolis Euroopa sotsiaalfondi toetusel arendatud kompetentsikeskust Pedagogicum, mis koordineerib u\u0308likoolis o\u0303petajakoolitust ja haridusteadust. Muuhulgas arendab Pedagogicum ko\u0303igile o\u0303petajaerialadele (algklassio\u0303petajatest eripedagoogideni ning ajalooo\u0303petajatest kehalise kasvatuse o\u0303petajateni) u\u0308hist o\u0303petaja kutseo\u0303pingute programmi. Teadus- ja arendusto\u0308o\u0308 tegemiseks otsitakse toetusevo\u0303imalusi rahvusvahelistest ja riiklikest allikatest. Kompetentsikeskuse projekti eesma\u0308rk oli tugevdada o\u0303petajahariduse teaduspo\u0303hisust ning to\u0308o\u0308tada teadusuuringute abil va\u0308lja haridusuuendust toetavaid sekkumisi."}, {"text_idx": "#000004", "text": "Projektil oli kuus peamist tegevussuunda, millest igau\u0308he taga seisis teadlastest to\u0308o\u0308ru\u0308hm. Ehkki koroonakriisist tingitud eriolukord pidurdas nii uute andmete kogumist kui ka sekkumiste katsetamist, sai teadus- ja arendusto\u0308o\u0308 ja\u0308tkuda varem kogutud vo\u0303i olemasolevate andmete po\u0303hjal. Kokku avaldati projektis 42 teadusartiklit ning loodi 24 teenuspaketti, mida haridusasutused saavad u\u0308likoolilt tellida uue haridusportaali Haridustark ( kaudu. Neist ko\u0303igist tehakse ammendav kokkuvo\u0303te projekti lo\u0303pparuandes; siin jagame vaid va\u0308ikest valikut tehtud to\u0308o\u0308dest ja saadud tulemustest."}, {"text_idx": "#000005", "text": "Projekti u\u0308ks tegevussuund oli leida vo\u0303imalusi nu\u0308u\u0308disaegse o\u0303pika\u0308situse puuduja\u0308a\u0308kide u\u0308letamiseks. Uuringutest selgus na\u0308iteks, et kuigi o\u0303petajad tunnistavad o\u0303pilaste o\u0303pioskuste olulisust, ei arenda nad kuigi palju o\u0303pioskusi sihipa\u0308raselt, vaid keskenduvad eelko\u0303ige aineteadmiste o\u0303petamisele. Selle probleemi lahendamiseks lo\u0303id teadlased sekkumise, mis aitab o\u0303petajatel planeerimise, seire ja enesehindamise abil o\u0303pilaste o\u0303pioskusi toetada."}, {"text_idx": "#000006", "text": "Veel uuriti projekti ka\u0308igus o\u0303petajate enesearenduslike o\u0303piringide mo\u0303ju. Leiti, et kui o\u0303piring asutuses toimima hakkab, aitab see viia koosto\u0308o\u0308kultuuri uuele tasandile. To\u0303useb o\u0303petajate toimevo\u0303imekus, kasvab hakkamasaamise tunne, ollakse senisest rohkem lahendustele suunatud ning paraneb ka o\u0303petajate rahulolu oma to\u0308o\u0308ga."}, {"text_idx": "#000007", "text": "Selle teadusto\u0308o\u0308 tulemusel otsustati luua praktiline koolitus, mille ka\u0308igus o\u0303petatakse vajalikke pa\u0308devusi o\u0303piringi juhtimiseks nii lasteaias, koolis kui ko\u0303rgkoolis. O\u0303piringi eestvedamisest huvitatuid o\u0303petatakse seostama o\u0303piringi nu\u0308u\u0308disaegse o\u0303pika\u0308situsega. Koolitusel ma\u0308ngitakse la\u0308bi olulisimad o\u0303piringis kasutatavad meetodid; oma kogemusi jagades ja analu\u0308u\u0308sides kujunetakse u\u0308heskoos pa\u0308devamateks professionaalideks."}, {"text_idx": "#000008", "text": "Teine oluline tegevussuund oli kaasava hariduse edendamine. See teema on pa\u0308evakorral peaaegu ko\u0303ikidel o\u0303petajaharidust puudutavatel aruteludel. Nu\u0308u\u0308disaegne o\u0303petaja vajab oskusi, et toetada va\u0308ga erineva tausta ning erinevate vajadustega o\u0303ppijaid. Teadlaste to\u0308o\u0308ru\u0308hm uuris, mis on kriitilised faktorid tuge vajavate o\u0303ppijate edukaks kaasamiseks tavalasteaias ja -koolis. Kaks po\u0303hikooli osalesid katseprojektis, millega to\u0308o\u0308tati va\u0308lja kaasava hariduse toetuspaketid. Neid saab iga asutus tellida just vastavalt oma vajadustele. Na\u0308iteks pakutakse vo\u0303imalust o\u0303ppida hindama lapse arengut ja erivajadusi, lihvida suhtlemisoskust lapsevanematega vestlemiseks vo\u0303i o\u0303ppida ohjeldama ka\u0308itumisprobleemidega lapsi."}, {"text_idx": "#000009", "text": "Leiti, et kindlasti tuleb nu\u0308u\u0308disajastada nii tegevo\u0303petajatele kui o\u0303petajatudengitele mo\u0303eldud kaasava hariduse o\u0303ppekirjandust. Esialgne mo\u0303te oli leida valmis va\u0308lismaine o\u0303ppematerjal ja to\u0303lkida see eesti keelde, kuid paljude ka\u0308siraamatute analu\u0308u\u0308simise ja\u0308rel leidsid o\u0303ppejo\u0303ud, et o\u0303igem on to\u0303lkimise asemel kirjutada pa\u0308ris uus o\u0303pik, mis arvestaks Eesti olusid."}, {"text_idx": "#000010", "text": "Kompetentsikeskuse kolmas tegevussuund oli o\u0303ppejo\u0303udude professionaalne areng eesma\u0308rgiga muuta u\u0308likoolio\u0303pe paindlikumaks ning nu\u0308u\u0308disaegsemaks. Mitmed varasemad uuringud on na\u0308idanud, et o\u0303petajahariduse programmide sidusus ja\u0308tab soovida. Va\u0308rskete analu\u0308u\u0308side kohaselt on Tartu u\u0308likooli u\u0308lio\u0303pilaste hinnangul viimaste aastatega ma\u0308rgatavalt paranenud teoreetiliste o\u0303ppeainete koosko\u0303la praktikal kogetuga. Samuti on varasemast rohkem vo\u0303imalusi o\u0303ppekava osi omavahel siduda. Samas leitakse, et endiselt on u\u0308likooli o\u0303ppeto\u0308o\u0308s liiga va\u0308he tegevusi, mis valmistaksid u\u0308lio\u0303pilasi ette o\u0303ppija arengust la\u0308htumiseks o\u0303petajato\u0308o\u0308s."}, {"text_idx": "#000011", "text": "Viimaste aastaku\u0308mnete teema on o\u0303petajate aina kasvav kurnatus ja la\u0308bipo\u0303lemisoht ning selle mo\u0303ju to\u0308o\u0308jo\u0303usituatsioonile, ja\u0308relkasvule ja hariduse kvaliteedi sa\u0308ilitamisele. Haridusteadlased to\u0308o\u0308tasid va\u0308lja mudeli, mis vo\u0303imaldab ennustada o\u0303petajate pu\u0308sivust ametikohal ja nende kurnatuse tekkimise riski. Mudelit testides leiti, et o\u0303petaja kutsekindlusele on positiivne mo\u0303ju kahel teguril: tajutud o\u0303petamisvo\u0303ime ja to\u0308o\u0308koha kindlus. Tajutud o\u0303petamisvo\u0303ime on seotud o\u0303petaja-o\u0303pilaste suhtega ning suutlikkusega hoida klassitunnis distsipliini. Kui aga to\u0308o\u0308koormus tekitab emotsionaalset kurnatust, ennustab see o\u0303petajaameti ammendumise riski."}, {"text_idx": "#000012", "text": "Selle tegevussuuna raames arendati programmi \u201eKogenud kooli\u201c, mis pakub paindlikku vo\u0303imalust siseneda o\u0303petajaametisse mitmesuguste o\u0303piteede ja to\u0308o\u0308kogemuse kaudu. Magistritasemele vastava haridusega spetsialistid saavad kandideerida o\u0303petajahariduse erialale, kus omandavad pooleteise aastaga sessioono\u0303ppes vajalikud o\u0303petamispa\u0308devused, ning soovi korral saab juba o\u0303pingute alguses alustada ka to\u0308o\u0308ga u\u0308ldhariduskoolis. Kogenud spetsialistile ja alustavale o\u0303petajale on toeks nii o\u0303ppejo\u0303ud kui ru\u0308hmakaaslased u\u0308likoolis."}, {"text_idx": "#000013", "text": "Projekti neljas tegevussuund oli aine- ja valdkonnadidaktika teaduspo\u0303hine arendamine. Selleks kaasati teadus- ja arendusto\u0308o\u0308sse o\u0303ppejo\u0303ude ja o\u0303petajaid. Valmisid lo\u0303imitud o\u0303ppe programmid, mis vo\u0303imaldavad po\u0303imida mitme o\u0303ppeaine teadmisi, et muuta o\u0303pe huvitavamaks ning teadmisi paremini kinnistada. Na\u0308iteks reisio\u0303ppes saab u\u0308hendada ajaloo, geograafia ja bioloogia, aga vo\u0303ib-olla ka kirjanduse ja vo\u0303o\u0303rkeele."}, {"text_idx": "#000014", "text": "Po\u0303hjalikult uuriti o\u0303pilaste sisemist motivatsiooni oskusainete tundides, nagu kunst ja kehaline kasvatus. Selgus, et mida va\u0308hem on o\u0303petajal kontrollivat ka\u0308itumist ja mida rohkem on tal autonoomsust toetavat ka\u0308itumist, seda suurem on o\u0303pilaste sisemine motivatsioon kehalise kasvatuse tunnis. Seega \u2013 va\u0308hem kamandamist! Ku\u0308sigem o\u0303pilastelt, mis on nende eesma\u0308rgid, ning pakkugem neile tuge omaenda eesma\u0308rkide saavutamisel."}, {"text_idx": "#000015", "text": "U\u0308he to\u0308o\u0308ru\u0308hma eesma\u0308rk oli arendada o\u0303pilaste lugemis- ja tekstimo\u0303istmise oskust ning alus- ja alghariduse o\u0303ppekirjanduse analu\u0308u\u0308simisega seotud uurimisto\u0308o\u0308. Nad korraldasid mitu sekkumisuuringut, na\u0308iteks hinnati tekstimo\u0303istmise strateegiate otsese o\u0303petamise mo\u0303ju o\u0303pilaste so\u0303navarale ja tekstimo\u0303istmisele. Selgus, et o\u0303pilastel, kellele oli kolme kuu jooksul o\u0303petatud kuut tekstimo\u0303istmise strateegiat, paranesid nii so\u0303navara kui ka so\u0303naso\u0303nalise, ja\u0308reldava ja hindava tekstimo\u0303istmise oskus. O\u0303pilastel, kellele neid strateegiaid ei o\u0303petatud, paranes ainult so\u0303naso\u0303nalise tekstimo\u0303istmise oskus."}, {"text_idx": "#000016", "text": "Projekti raames vo\u0303eti vaatluse alla ka see, missugust tuge vajavad lasteaiad ja koolid oma arengus. Haridusasutused on erina\u0308olised, kuid ko\u0303igi sihiks peaks olema toetada maksimaalselt iga o\u0303ppija arengut. Kompetentsikeskuse projekti toel hinnati lasteaedade ja koolide tunnetatud arendusvajadusi. Valmisid hindamisvahendid, mille abil kooli vo\u0303i lasteaia meeskond saab hinnata oma arenguvajadusi ning kavandada selle po\u0303hjal tegevusi. Tuge kooli- ja lasteaiameeskondadele pakub Tartu u\u0308likooli haridusteaduste instituudi haridusuuenduskeskus, kelle to\u0308o\u0308riistakastis on nii koolitused kui u\u0308ha populaarsem coaching."}, {"text_idx": "#000017", "text": "Projektitoetus andis vo\u0303imaluse katsetada ka tavapa\u0308rasest veidi erinevaid uuenduslikke tegevusviise, mis rakendasid o\u0303pilaste ja o\u0303petajate koosto\u0308ist loomevo\u0303imet. O\u0303piveski programmis valmisid o\u0303petajate, disainerite ja programmeerijate koosto\u0308o\u0308s uuenduslikud o\u0303pima\u0308ngud. Mitmed neist jo\u0303udsid koolidesse-lasteaedadesse katsetamiseks, ma\u0308ngimiseks ja o\u0303ppimiseks."}, {"text_idx": "#000018", "text": "O\u0303pifest pakkus po\u0303hikooli- ja gu\u0308mnaasiumio\u0303pilastele vo\u0303imalust ennast o\u0303petajana proovile panna \u2013 o\u0303petades loovalt, uuenduslikult, elula\u0308hedaselt ja koosto\u0308iselt. Praeguseks on mo\u0303ned noored jo\u0303udnud O\u0303pifestilt u\u0308likooli o\u0303petajakoolitusse ning koolides mo\u0303lgutatakse mo\u0303tteid pakkuda gu\u0308mnasistidele pedagoogika valikkursusi. See vo\u0303iks olla o\u0303petajate ja\u0308relkasvuprobleemi leevendamise abino\u0303u."}, {"text_idx": "#000019", "text": "Nu\u0308u\u0308disajal ei saa o\u0303petajato\u0308o\u0308s kuidagi mo\u0308o\u0308da vaadata haridustehnoloogiast. Tartu ja Tallinna u\u0308likooli teadlased arendasid u\u0308heskoos veebipo\u0303hist o\u0303pikeskkonda eDidaktikum. Tartu u\u0308likooli o\u0303ppeinfosu\u0308steemi andmete po\u0303hjal to\u0308o\u0308tati va\u0308lja o\u0303pianalu\u0308u\u0308tilised lahendused ennustamaks u\u0308lio\u0303pilaste o\u0303piedu ja va\u0308ljalangemise ohtu. See on va\u0308ga perspektiivikas uurimis- ja arendussuund, mis jo\u0303uab varem vo\u0303i hiljem ka u\u0308ldhariduskoolidesse."}, {"text_idx": "#000020", "text": "Tule kuula konverentsil ko\u0303igest la\u0308hemalt!"}, {"text_idx": "#000022", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000025", "text": "Noorte teadusmaleva to\u0308o\u0308d toetavad kosmoseteadlasi"}, {"text_idx": "#000026", "text": "Too o\u0303pilased Energia Avastuskeskusesse avastusretkele!"}, {"text_idx": "#000032", "text": "Kelle probleem on Eesti lapse digiso\u0303ltuvus?Kuidas tunneb end koolis lugemisraskusega laps?Ikka ja ja\u0308lle jutustamisoskusest \u2013 midagi o\u0303petajaleKallavere Keskkoolis saab o\u0303ppida Saare- ja Vo\u0303rumaalt, isegi va\u0308lismaaltMida o\u0303petaja ei rakenda, seda o\u0303pilane ei tea"}]